Аҟәа абиуџьет 50 миллион мааҭ ацҵоуп
© SputnikДепутаты Сухумского городского Собрания
© Sputnik
АҞӘА, жьҭаара 4 - Spuntik. Аҟәатәи ақалақьтә еизара адепутатцәа 2023 шықәсазтәи абиуџьет 50 миллион мааҭ ацырҵеит, уаанӡа Аԥсны Апарламент ирыдыркылахьаз аӡбара инақәыршәаны.
Арҭ аԥарақәа нашьҭхоит Наӡаӡе лыхьӡ зху амҩаҟны игылоу иуашәшәыроу аҩны аҟынтәи анхацәа хаз-хазы рнырхаразы.
Аҟәа ахада Беслан Ешба ишиҳәаз ала, ари ареспубликатә биуџьет аҟынтәи раԥхьатәи трансфертуп ауаа хаз-хазы рнырхаразы.
Зынӡа ари аус иазоужьхоит 300 миллион мааҭ.